NACRT
OBRAZLOŽENJE

Programom potpora u poljoprivredi Općine Vojnić za 2027. godinu utvrđuju se aktivnosti i mjere kojima Općina Vojnić namjerava poticati razvoj poljoprivredne proizvodnje, očuvanje poljoprivrednih gospodarstava te unapređenje uvjeta za obavljanje poljoprivredne djelatnosti na svom području.
Cilj donošenja Programa je pružanje financijske potpore poljoprivrednim proizvođačima, smanjenje troškova poljoprivredne proizvodnje, očuvanje stočarskog i pčelarskog fonda te poticanje održivog razvoja poljoprivrede. Posebna pozornost usmjerena je na ublažavanje posljedica bolesti životinja i drugih rizika koji mogu negativno utjecati na poljoprivrednu proizvodnju i poslovanje poljoprivrednih gospodarstava.
Za provedbu Programa u Proračunu Općine Vojnić za 2027. godinu planirana su sredstva u ukupnom iznosu od 321.500,00 eura, raspoređena na sljedeće aktivnosti:

1. Subvencije poljoprivrednicima – 16.700,00 eura, od čega je 2.700,00 eura namijenjeno sufinanciranju premija osiguranja, 4.000,00 eura umjetnom osjemenjivanju plotkinja u govedarstvu i svinjogojstvu, 4.000,00 eura očuvanju pčelinjeg fonda te 6.000,00 eura sufinanciranju aktivnosti vezanih uz bolest plavog jezika. Navedenim mjerama nastoji se smanjiti financijsko opterećenje poljoprivrednih gospodarstava, očuvati stočni fond i potaknuti daljnji razvoj poljoprivredne proizvodnje.

2. Izrada programa zaštite divljači i provedba – 4.800,00 eura, od čega je 2.000,00 eura planirano za ostale intelektualne usluge, odnosno izradu potrebne programske dokumentacije, a 2.800,00 eura za subvencije usmjerene na očuvanje autohtone divljači.

Potpore poljoprivrednicima dodjeljivat će se na temelju javnog poziva, uz ispunjavanje uvjeta i kriterija propisanih Programom. Pravo na korištenje mjera imaju poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Općine Vojnić i nemaju nepodmirenih obveza prema Općini Vojnić.
Javni poziv raspisat će Jedinstveni upravni odjel Općine Vojnić, a njime će se utvrditi uvjeti, potrebna dokumentacija, rokovi i način podnošenja zahtjeva te postupak dodjele i kontrole namjenskog korištenja odobrenih sredstava.
Dodjela potpora provodit će se u skladu s propisima kojima se uređuju državne potpore i potpore male vrijednosti u poljoprivredi te raspoloživim sredstvima osiguranima u Proračunu Općine Vojnić za 2027. godinu.
Provedbom ovog Programa očekuje se stvaranje povoljnijih uvjeta za obavljanje poljoprivredne djelatnosti, jačanje konkurentnosti lokalnih poljoprivrednih gospodarstava, očuvanje stočarske i pčelarske proizvodnje te zaštita prirodnih resursa i autohtone divljači.
Slijedom navedenoga, predlaže se Općinskom vijeću Općine Vojnić donošenje Programa potpora u poljoprivredi Općine Vojnić za 2027. godinu.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 320-01/26-01/__
URBROJ: 2133-17-03-26-__
Vojnić, ______________ 2026. godine

Na temelju članka 36. Zakona o poljoprivredi („Narodne novine“ br. 118/18, 42/20, 127/20, 52/21, 152/22 i 152/24) Općinsko vijeće Općine Vojnić usvojilo je na __. sjednici održanoj ________ 2026. godine 

PROGRAM POTPORA U POLJOPRIVREDI 
OPĆINE VOJNIĆ ZA 2027. GODINU


I. OPĆE ODREDBE
Članak 1.

	Programom potpora u poljoprivredi Općine Vojnić za 2027. godinu (u daljnjem tekstu: Program) utvrđuju se aktivnosti u poljoprivredi za koje će Općina Vojnić u 2027. godini dodjeljivati državne potpore i potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Vojnić kako slijedi:
	Aktivnost broj
	Naziv aktivnosti
	Plan 2027.
(€)

	A100001
	Subvencije poljoprivrednicima
	16.700,00

	
	Subvencije poljoprivrednicima – premije osiguranja
	2.700,00

	
	Subvencije poljoprivrednicima – umjetno osjemenjivanje plotkinja u govedarstvu i svinjogojstvu
	4.000,00

	
	Subvencije poljoprivrednicima – očuvanje pčelinjeg fonda
	4.000,00

	
	Subvencije poljoprivrednicima – bolest plavog jezika
	6.000,00

	Izvor
	Pomoći iz državnog proračuna - ostalo
	

	A100004
	Izrada programa zaštite divljači i provedba
	4.800,00

	
	Ostale intelektualne usluge
	2.000,00

	
	Subvencije za očuvanje autohtone divljači
	2.800,00

	Izvor
	Opći prihodi i primici
	

	
	SVEUKUPNO
	21.500,00



Članak 2.
	Potpore male vrijednosti će se dodjeljivati sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 2024/3118 od 10. prosinca 2024. o primjeni članka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L352, 24.12.2013.) i Uredbe komisije (EU) 2019/316 od 21. veljače 2019.  o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L51/1, od 22.02.2019.)  - (dalje u tekstu: Uredba 2024/3118.) 
	Sukladno članku 1. Uredbe 2024/3118, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:
potpora čiji je iznos određen na temelju cijene ili količine proizvoda stavljenih na tržište, 
potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost, potpora uvjetovanih korištenjem domaćih umjesto uvoznih proizvoda. 
	Sukladno članku 2. Uredbe 2024/3118, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.
	Ostale potpore koje se dodjeljuju po ovom Programu iz članka 1. dodjeljuju se sukladno pravilima EU o pružanju državne potpore propisanim Uredbom Komisije (EZ) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore - u daljnjem tekstu: Uredba 2023/2831.
Članak 3.
Korisnici mjera iz ovoga Programa mogu biti poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Općine Vojnić i bez nepodmirenih obveza prema Općini Vojnić.		

Članak 4.

Sukladno članku 2., točka 2. Uredbe 2024/3118 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:
a) jedno poduzeće ima većinu glasačkih prava dioničara ili članova u drugom poduzeću; 
b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.
Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

II. MJERE

Članak 5.

Potpore iz članka 1. ovog Programa dodjeljivati koje će se dodijeliti u 2026. godini su:
Sukladno Uredbi 2024/3118:
0. Potpore za plaćanje premija osiguranja,
0. Umjetno osjemenjivanje plotkinja u govedarstvu i svinjogojstvu,
0. Očuvanje pčelinjeg fonda,
0. Bolest plavog jezika.

Članak 6.

1. Potpore za plaćanje premija osiguranja

[bookmark: _Hlk13048864]Potpore koje se dodjeljuju MSP-ovima koji se bave primarnom poljoprivrednom proizvodnjom za plaćanje premija osiguranja spojive su s unutarnjim tržištem u smislu članka 107. stavka 3. točke (c) Ugovora i izuzete iz obveze prijave iz njegova članka 108. stavka 3. ako ispunjavaju uvjete utvrđene u stavcima 2. do 6. ovog Članka i u poglavlju I.
Potpora:
a) ne predstavlja prepreku funkcioniranju unutarnjeg tržišta usluga osiguranja; 
b) nije ograničena na osiguranje koje pruža jedno osiguravajuće društvo ili skupina društava; 
c) se ne smije uvjetovati time da ugovor o osiguranju mora biti sklopljen s osiguravajućim društvom s poslovnim nastanom u predmetnoj državi članici.

Osiguranjem se namjerava pokriti gubitke uzrokovane sljedećim:
a) elementarnim nepogodama; 
b) nepovoljnim klimatskim prilikama koje se mogu izjednačiti s elementarnom nepogodom i drugim nepovoljnim klimatskim prilikama; 
c) bolestima životinja ili najezdama nametnika bilja.
d) zaštićenim životinjama.

Osiguranjem se:
a) nadoknađuje samo trošak nadoknade gubitaka iz stavka 3.; 
b) ne zahtijeva niti određuje vrsta ili količina buduće poljoprivredne proizvodnje. 
Države članice primjenom odgovarajućih gornjih granica mogu ograničiti iznos premije osiguranja koji je prihvatljiv za potporu.
Intenzitet potpore ograničen je na 15% troškova premije osiguranja, a najviše do 398,00 eura po korisniku godišnje. 


2. Umjetno osjemenjivanje plotkinja u govedarstvu i svinjogojstvu
Potpora se dodjeljuje kao povrat djela troškova izvršene usluge umjetnog osjemenjivanja krava i krmača u 2027. godini.
Iznos novčane potpore za umjetno osjemenjivanje plotkinje krava i/ili krmača iznositi će 50% od iznosa računa koje podnositelj zahtjeva priloži.
Maksimalni iznos sredstava potpore iznosi 398,00 eura po korisniku godišnje.


3. Očuvanje pčelinjeg fonda
U cilju očuvanja i proširenja pčelinjeg fonda na području općine Vojnić te stvaranja preduvjeta za daljnju proizvodnju pčelinjih proizvoda sufinancirati će se držanje i proizvodnja pčela sa 4,00 eura po svakoj pčelinjoj zajednici upisanoj u Evidenciju pčelara i pčelinjaka Hrvatskog pčelarskog saveza.
Maksimalni iznos sredstava potpore iznosi 398,00 eura po korisniku godišnje.

4. Bolest plavog jezika

U cilju očuvanja domaćih preživača (ovaca, koza i goveda) na području Općina Vojnić te stvaranja preduvjeta za daljnje očuvanje stada, Općina će sufinancirati troškove izvršenih usluga u svrhu sprječavanja pojave i širenja bolesti u iznosu od 4,00 eura po cijepljenju jedne životinje.


III. PODNOŠENJE ZAHTJEVA I POTREBNA DOKUMENTACIJA
       

Članak 7.

Potpore male vrijednosti dodjeljuju se na osnovu  podnesenih zahtjeva korisnika i priložene propisane dokumentacije, temeljem Javnog poziva za podnošenje zahtjeva u 2027. godini.
Javni poziv raspisuje Jedinstveni upravni odjel Općine Vojnić na temelju odluke Načelnika. Javni poziv sadrži: prihvatljive korisnike, popis mjera i kriterija za dodjelu potpora, potrebna dokumentacija koja se prilaže uz zahtjev, rokove i način podnošenja zahtjeva, način kontrole namjenskog utroška dobivenih sredstava i podatke o informacijama. 
Javni poziv za podnošenje zahtjeva u 2027. godini, raspisat će se nakon donošenja Programa i objavit će se na službenim stranicama Općine Vojnić.
[bookmark: _Hlk500334812]Najviši iznos potpore koju jedan korisnik potpore može ostvariti iz Proračuna Općine Vojnić u 2027. godini po svim osnovama potpora male vrijednosti je 2.000,00 korisniku/godišnje. 

Članak 8.

Zahtjevi za pojedine mjere/podmjere podnose se na propisanim obrascima s pripadajućom dokumentacijom, do roka navedenog u Javnom pozivu. 
Obrasci zahtjeva biti će dostupni na web stranici Općine Vojnić.
Podnositelj zahtjeva, uz ispunjen obrazac zahtjeva za potporu prilaže sljedeću dokumentaciju:
1. preslika računa za provedeno ulaganje u 2027. godini i dokaz o plaćanju 
1. potvrda o podmirenim dospjelim novčanim obavezama prema Općini Vojnić 
1. preslika osobne iskaznice (fizičke osobe)
1. preslika upisa u odgovarajući registar (pravne osobe)
1. preslika Rješenja o upisu u Upisnik poljoprivrednog gospodarstva (za pčelare upis u Evidenciju pčelara i pčelinjaka Hrvatskog pčelarskog saveza)
1. druga dokumentacija propisana uz određene mjere iz Programa.
1. izjava o iznosima dodijeljenih potpora male vrijednosti u sektoru poljoprivrede iz drugih izvora, sukladno članku 6. Uredbe 1408/2013, 2019/316 i  Uredbe 1407/2013. 

Općina Vojnić, ukoliko se za to ukaže potreba, može korisnika potpore zatražiti i dodatnu dokumentaciju.

Korisnik potpore male vrijednosti mora davatelju državne potpore dati izjavu o iznosima primljenih potpora male vrijednosti sukladno Uredbi 2024/3118., 2019/316  i Uredbi 2023/2831.
Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 2024/3118, 2019/316 i Uredbi 2023/2831.

Članak 9.
Sukladno Uredbi Komisije (EU) 2024/3118, ukupan iznos potpora male vrijednosti dodijeljenih jednom poduzetniku u primarnoj poljoprivrednoj proizvodnji ne smije prijeći iznos od 50.000,00 EUR tijekom bilo kojeg razdoblja od tri godine, neovisno o obliku ili svrsi potpore.
Davatelj potpore dužan je korisniku dostaviti obavijest o dodjeli potpore male vrijednosti sukladno navedenoj Uredbi.
Sukladno članku 3. Uredbe Komisije (EU) 2023/2831, ukupan iznos potpora male vrijednosti dodijeljenih jednom poduzetniku ne smije prijeći iznos od 300.000,00 EUR tijekom bilo kojeg razdoblja od tri godine, neovisno o obliku ili svrsi potpore.
Sukladno članku 7. Uredbe Komisije (EU) 2023/2831, davatelj potpore dužan je korisniku dostaviti obavijest o dodjeli potpore male vrijednosti, uz navođenje njezina iznosa i upućivanje na navedenu Uredbu.


IV. ZAVRŠNE ODREDBE
Članak 10.

Ovaj Program stupa na snagu osmog dana od dana objave u „Službenom glasniku Općine Vojnić“, a primjenjuje se od 1. siječnja 2027. godine.

